Cox onthou nie veel van ‘Friends’ nie | Netwerk24
Cox onthou nie veel van ‘Friends’ nie
26 Maart 2020 22:53
Courteney Cox sê sy onthou nie veel van Friends en haar rol as die neurotiese sjef Monica Geller nie.
“Ek onthou nie eens dat ek in die reeks was nie. Ek het so ’n slegte geheue,” het Cox via video op die geselsprogram Jimmy Kimmel Live gesê.
“Ek onthou natuurlik dat ek baie lief was vir almal en dat ons pret gehad het en sekere dele van my lewe, maar ek onthou nie episodes nie.”
Cox het met Kimmel se susterskind ’n aanlyn speletjie gespeel en kon nie onthou wie Monica haar eerste soen gegee het of wie Monica te hulp gesnel het toe dié deur ’n jellievis gesteek is nie.
Die reeks was vir tien seisoene van 1994 tot 2004 op die lug.
Die Friends-reünie is vir eers uitgestel weens Covid-19. – CNN
Meer oor: Courteney Cox